**Samarbejdsaftale mellem ODK/ODK Nord og**

**gymnastikinstruktører/hjælpeinstruktører på godtgørelse, sæson 2019-2020**

Hermed indgår Gymnastikforeningen ODK/ODK Nord en aftale med:

Medlemsnr.: ……………………………………………………………………………….

Navn: ……………………………………………………………………………….

Adresse: ……………………………………………………………………………….

CPR-nr.: …………………………………..

Vi glæder os til samarbejdet! For at få det til at fungere bedst muligt gennemgår vi i denne aftale dine og vores vilkår, så hverken du eller ODK’s bestyrelse er i tvivl om, hvad vi har aftalt.

**Funktion – Vi har noteret, at du i sæson 2019-2020 skal være:**

Instruktør □ Hjælpeinstruktør □

I ODK □ i ODK Nord □

Holdnummer(numre): …………………………………………………………………………………

Sæsonen løber fra 1. september til 1. maj, med mindre andet er aftalt med bestyrelsen. I ODK aflønner vi kun for den tid, du bruger på gulvet sammen med vores medlemmer.

Træningstid pr. uge pr. sæson (normal sæson = 30 uger): ………………………

Din samlede godtgørelse beløber sig i alt til: ………………………

**Aflønning – Vi har noteret, du ønsker følgende aflønning i december 2019:**

□ Godtgørelse uden bilag (max 5.850 kr. pr. skatteår). Beløb: ………………………

**Sygdom og fravær**I ODK har vi forståelse for, at der kan komme andre ting i vejen for det frivillige stykke arbejde, du lægger i foreningen. Vi kan derfor acceptere, at du har op til tre fraværsdage i løbet af sæsonen. Er du væk mere end det eller i en længere periode, skal du give foreningens formand og kasserer besked på kasserer@odk.dk. Højt fravær kan have indflydelse på din godtgørelse.

**Din udbetaling afhænger af børneattesten**I ODK er vi lovmæssigt forpligtet til at indhente børneattest på alle frivillige, der har kontakt med medlemmer under 15 år. Du skal godkende via e-boks, at vi indhenter attesten på dig.

ODK kan ikke udbetale penge til dig, før der er indhentet børneattest, så vær opmærksom, når du får en besked fra Rigspolitiet i din e-boks.

**Transportgodtgørelse i egen bil samt diæter ved træning og opvisning/stævner/konkurrencer:**Har du som instruktør længere end 24 kilometer til og fra træningsstedet, kan ODK mod dokumentation dække dine udgifter til transport. Er det relevant for dig, så kontakt kassereren på kasserer@odk.dk for at lave en aftale for sæsonen.

Er du som instruktør ude til opvisning/stævne/konkurrence, dækker ODK dine udgifter, *når du har indgået en aftale herom.*

For at få udbetalt transportgodtgørelse og/eller diæter ved opvisning/stævner/konkurrencer skal du altså have lavet en forudgående aftale med bestyrelsen (kassereren), så vi ved, hvad vi har at regne med i forhold til budgettet.

**Varighed og opsigelse af aftaler:**Samarbejdsaftalen er gyldig for en sæson - medmindre du ved årsskiftet vælger at gå fra løn til godtgørelse eller fra godtgørelse til løn. I sådan et tilfælde er vi nemlig nødt til at indgå en ny aftale med dig. Dette er kun relevant for instruktører, der har været aktive mere end én sæson i foreningen.

Vær opmærksom på, at ODK’s bestyrelse kan opsige samarbejdet med øjeblikkeligt varsel, hvis vi vurderer, at du har overtrådt eller på anden måde ikke lever op til foreningens regler.

Ønsker du selv at stoppe som instruktør i løbet af sæsonen, har du en måneds opsigelse. Du skal altid give formanden besked, hvis du ønsker at stoppe. Vi godtgør dig naturligvis for timer, som du har nået at træne. Vi godtgør ikke for timer, som ikke er gennemført.

**Persondata og medlemsoplysninger**Som frivillig i ODK behandler og opbevarer foreningen relevante personoplysninger på dig. Vi er forpligtet til at gemme oplysningerne i fem år, hvorefter de bliver slettet.

Når du som instruktør underskriver denne aftale, accepterer du også, at foreningen deler dine kontaktoplysningerne i form af din e-mailadresse på Mit ODK. Ønsker du ikke, at din e-mailadresse skal være offentlig tilgængelig, skal du give formanden besked herom. Kontaktoplysninger på hjælpeinstruktører og minihjælpere vil ikke fremgå på Mit ODK.

Du vil som frivillig i ODK også få adgang til medlemmers personlige oplysninger via Mit ODK. Du må ikke videregive disse oplysninger til andre, og du må ikke gemme oplysningerne på dine personlige devices efter endt sæson. Har du medlemsoplysninger liggende privat, skal de slettes efter endt sæson – og helt generelt vil vi råde dig til ikke at have medlemsoplysninger liggende privat.

For foreningens øvrige regler og politikker – se ODK Tips.

Dato og Underskrift: ……………………………………. ……………..………………………………

 Instruktør ODK

**Formål og forventninger – meningen med samarbejdsaftalen:**

Formålet med samarbejdsaftalen er:

*At synliggøre det forpligtigende samarbejde, vi har over for hinanden,*

*samt præcisere de gensidige forventninger vi måtte have.*

Vi forventer af dig som instruktør/hjælpeinstruktør/minihjælper, at du:

* Møder velforberedt og omklædt til træning.
* Efterlever ODK’s ordensregler, samværspolitik og antimobbepolitik.
* Støtter op om foreningens arrangementer.
* Deltager i minimum to instruktørmøder pr. sæson (opstartsmøde, julehygge og/eller OD-Dag).
* Holder dig orienteret i Facebook-gruppen ’ODKs frivillige’.
* Er ansvarlig for sikker omgang med nøgler/nøglekort og medlemsdata-
* Holder dig fagligt opdateret ved at deltage i relevante uddannelser/kurser.

Du kan forvente af os som bestyrelse, at vi:

* Udbetaler godtgørelse/løn til dig efter foreningens gældende regler (to gange pr. sæson).
* Betaler dine kurser efter forudgående aftale.
* Giver dig gratis deltagelse på andre ODK-hold. Vi kan dog max give dig et kontingenttilskud på 2000 kroner pr. sæson.
* Svarer så hurtigt, vi kan på dine spørgsmål.
* Indhenter børneattest, når du er instruktør/hjælpeinstruktører på børnehold under 15 år.

Sammen har vi:

* Ansvar for, at gymnaster bliver registreret i vores medlemssystem og betaler deres kontingent,
* Gensidig respekt og ansvar for diverse opgaver i foreningen, så vi løfter i flok.